Source: http://www.druckeria.ro/tag/campionatul-national/
Timestamp: 2020-07-08 07:51:46+00:00

Document:
campionatul national Archives - Druckeria
Atleții timișoreni, pregătiți pentru sezonul de vară
16 atleți de la trei cluburi timișorene au ajuns deja la București, acolo unde la finele acestei săptămâni se va desfășura prima etapă a Campionatelur Naționale de seniori, tineret și juniori. Primul concurs major al anului desfășurat în aer liber poate îmbogăți zestrea de medalii a atletismului timișorean din sezonul indoor, desfășurat în iarnă.
Atletismul timișorean va fi reprezentat de 16 sportivi la București, acolo unde stă să înceapă prima etapă a Campionatelor Naționale de seniori, juniori și tineret. Favorită la medalii e și de această dată Adelina Pastor, care săptămâna trecută a triumfat la Campionatul Național Universitar de la Cluj în probele favorite, 200 și 400 de metri, distanțe pe care va concura și la București.
În total, atleții timișoreni vor concura în 12 probe, cea mai înțesată de atleți din capitala Banatului fiind cea de 400m masculin, acolo unde pe lista de start se regăsesc cinci sportivi de la CSM Timișoara și LPS Banatul: Alberto Gheorghescu, Marcus Drăghici, Ilie Brancu, Nicolae Jurjiu, și Marko Avramovic.
Delegația atleților timișoreni e în mare măsură extrem de tânără, cu vârste de până la 20 de ani. Singura excepție e Raymond Gulyas, unic reprezentant al CS Universitatea, născut în anul 1984. La polul opus, regăsim trei sportivi din generația 1997: Ioana Gheorghe, Delia Irimia și Ionuț Irimia.
Iată lista completă a sportivilor timișoreni prezenți la București, precum și probele în care vor concura:
Ioana Gheorghe (CSM Timișoara – 100m, 200m), Adelina Pastor (CSM Timișoara – 200m, 400m), Mirabela Trăilescu (CSM Timișoara – 400m, 800m), Delia Irimia (CSM Timișoara – 400m, 400m, garduri), Livia Cristurean (CSM Timișoara – 200m, 400m), Alberto Gheorghescu (CSM Timișoara – 400m, 800m), Marcus Drăghici (CSM Timișoara – 200m, 400m), Ilie Brancu (LPS Banatul – 200m, 400m), Nicolae Jurjiu (LPS Banatul – 400m), Marko Avramovic (LPS Banatul – 400m, 800m), Marius Blenche (LPS Banatul – 110m garduri juniori I), Cosmin Dumitrache (LPS Banatul – 110m garduri juniori I), Raymond Gulyas (CS Universitatea – 1500m, 3000m), Marian Solomon (LPS Banatul – 800m, 1500m), Ionuț Irimia (LPS Banatul – 1500m, 5000m), Andrei Bărbuț (LPS Banatul/CSM Timișoara – 3000m obstacole).
În prima reuniune, ce va avea loc vineri, se vor desfășura seriile în trei probe care au pe lista de start atleți timișoreni: 100m feminin (ora 10) și 400m feminin (10.30) și masculin (10.45).
Filed Under: Alte sporturi Tagged With: adelina pastor, atletism timisoara, breaking, campionatul national, cosmin dumitrache, csm timisoara, ioan damaschin, lps banatul, stadion ioanda balas, universitatea timisoara
Timișorenii, invitați la rugby în 7
RCM Timișoara va găzdui ultima etapă a Campionatului Național de rugby în 7. Stadionul „Gheorghe Rășcanu” din Ronaț va fi teatrul de luptă pentru cele opt prim-divizionare, care vor să demonstreze că pot face față cu brio și la această disciplină.
Timișoara va fi sâmbătă gazda ultimei etape a Campionatului Național de rugby în 7. Cei mai rapizi și mai agili jucători din rugby-ul clasic se vor întrece pe gazonul arenei „Gheorghe Răcanu” și vor face cu siguranță deliciul publicului.
Trebuie spus că rugby-ul în 7 se bazează în primul rând pe viteză și spectaculozitate, regulile de joc fiind neschimbate față de varianta în 15. Totuși, numărul redus de jucători, care presupune astfel un efort mult mai mare din partea celor implicați, a făcut ca o repriză să se limiteze la doar 7 minute. Rugby-ul în 7 (sau Sevens) capătă o amploare din de în ce mai mare pe plan mondial, urmând a fi inclus în categoria sporturilor olimpice din 2016.
Farul și Steaua, laureatele primelor runde
Primele două etape ale Campionatului Național de rugby în 7 s-au desfășurat la București. În prima rundă, s-au impus constănțenii de la Farul, care au dispus în finală de CSM București. Din păcate, RCM Timișoara s-a clasat ultima, fiind învinsă în meciul decisiv pentru locurile 7-8 de Universitatea Cluj, scor 5-19. Timișorenii s-au descurcat ceva mai bine în cea de-a doua rundă, încheiată pe locul 6. În faza grupelor, „studenții” au reușit să țină în șah câștigătoarea primei etape, Farul Constanța, meciul direct fiind încheiat la egalitate, 5-5. În cele din urmă, galben-albaștrii s-au clasat pe 6, pierzând meciul decisiv pentru poziția a 5-a cu Baia Mare, scor 17-21. Etapa a doua a fost câștigată de Steaua, care s-a impus în finală contra celor de la Dinamo, scor 20-7.
În ultima rundă, programată sâmbătă, la Timișoara, RCM a fost repartizată într-o grupă cu Dinamo București, Farul Constanța și Poli Agro Iași. Iată însă programul complet al meciurilor de sâmbătă, de pe terenul din Ronaț, întrecerea urmând să ia startul de la ora 9:
1. CSA Steaua 1. CS Dinamo
2. CSM Bucuresti 2. RCJ Farul
3. Stiinta-CSM B. Mare 3. RCMUV Timisoara
4. CSU Cluj 4. Poli Agro Iasi
1. CSA Steaua-CSU Cluj ora 09.00
2. CS Dinamo-Poli Agro ora 09.16
3. CSM Buc.-Stiinta-CSM ora 09.32
4. RCJ Farul Cta.-RCMUV ora 09.48
5. CSM Buc. – CSU Cluj ora 10.04
6. RCJ Farul Cta.-Poli Agro ora 10.20
7. CSA Steaua-Stiinta-CSM ora 10.36
8. CS Dinamo-RCMUV Tim. ora 10.52
9. Stiinta-CSM-CSU Cluj ora 11.08
10. RCMUV Tim.-Poli Agro ora 11.24
11. CSA Steaua-CSM Buc. ora 11.40
12. CS Dinamo-RCJ Farul ora 11.56
Loc 3 GR. A-Loc 4 Gr. B ora 12.20
Loc 3 Gr. B-Loc 4 GR. A ora 12.36
Loc 1 Gr. A-Loc 2 Gr. B ora 12.58
Loc 1 Gr. B-Loc 1 Gr. A ora 13.14
Invinsa meci 13-Invinsa meci 14 ora 13.30
Inving. meci 13-Inving. meci 14 ora 13.46
Invinsa meci 15-Invinsa meci 16 ora 14.02
nving. meci 15-Inving. meci 16 ora 14.18-14.40
Filed Under: Rugby Tagged With: campionatul national, gheorghe rascanu, RCM Timisoara, ronat, rugby in 7, rugby sevens

References: CSM 
 csm 
 CSM 
 CSM 
 CSM 
 CSM